लोगों को सरकारी स्वास्थ्य सुविधा मुहैया कराने वाले एक मैनेजर थोड़े ‘कलरफुल’ हैं। रंगीनियां उनके जीवन का अहम हिस्सा है। लेकिन, जिले के बड़े साहब भी खासे कडक़ हैं। स्वास्थ सुविधाओं में अनियमितता उन्हें कतई पसंद नहीं। हाल में बड़े साहब को स्वास्थ्य सुविधाओं की गड़बडिय़ों की थोड़ी शिकायत मिली तो वे निरीक्षण के लिए पहुंच गए। मैनेजर को नहीं देखा तो हत्थे से कबड़ गए। मैनेजर के मोबाइल पर फोन घुमाया, मगर उधर से ‘मरा’ सा हलो भी नहीं निकला। इसपर बड़े साहब सीधे उनके घर पहुंच गए। दरवाजा खुला था और मैनेजर अकेले जाम-बेजाम हो रहे हैं। बड़े साहब को सामने देखा तो मैनेजर का नशा काफूर हो गया। उन्होंने बहुत गिड़गिड़ाया, मगर बड़े साहब डांटते रहे। लेकिन, ड्यूटी आवर के बाद की जिंदगी मानकर बड़े साहब ने उन्हें बख्श दिया।